CELEX: E2020P0016
Language: lv
Date: 2020-11-18 00:00:00
Title: Oslo tingrett 2020. gada 18. novembra lūgums EBTA Tiesai sniegt konsultatīvu atzinumu lietā Q un citi pret Norvēģijas valdību (Lieta E-16/20) 2021/C 113/05

31.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 113/10
            
         
      
         Oslo tingrett2020. gada 18. novembra lūgums EBTA Tiesai sniegt konsultatīvu atzinumu lietā Q un citi pret Norvēģijas valdību
      (Lieta E-16/20)
      (2021/C 113/05)
      
         Oslo tingrett (Oslo apgabaltiesa) 2020. gada 18. novembra lūgumā, kuru Tiesas kanceleja saņēma 2020. gada 18. novembrī, lūdza EBTA Tiesu sniegt konsultatīvu atzinumu lietā Q un citi pret Norvēģijas valdību par šādiem jautājumiem.
      
                  1.
               
               
                  ES Tiesa ir nospriedusi, ka LESD 21. pants un Direktīva 2004/38/EK piešķir tiesības uzturēties uzņēmējvalstī nepilngadīgam bērnam, kas ir citas ES valsts valstspiederīgais un atbilst 7. panta 1. punkta b) apakšpunkta nosacījumiem, un ka “tie paši noteikumi” ļauj vecākam, kurš ir šā bērna galvenais aprūpētājs, uzturēties kopā ar bērnu uzņēmējā dalībvalstī, sk., piemēram, spriedumu lietā C-86/12, Alokpa, 29. punkts. Tajā pašā laikā ES Tiesa ir arī nospriedusi, ka uz šādu vecāku neattiecas direktīvas darbības joma attiecībā uz personām, kā noteikts 3. panta 1. punktā, sk. Alokpa 24.–26. punktu.
                  Vai iepriekš aprakstītajā situācijā vecāka uzturēšanās tiesības var pamatot ar minēto direktīvu atsevišķi vai ņemot vērā EEZ līgumu, vai arī šādu tiesību priekšnoteikums ir tas, ka direktīva ir jāpiemēro kopā ar LESD 21. pantu, vai, iespējams, ka direktīva ir jāinterpretē plaši, ņemot vērā LESD 21. pantu?
               
            
                  2.
               
               
                  Direktīvas 2004/38/EK 12. panta 3. punkts piešķir tiesības turpināt uzturēties EEZ valstspiederīgā bērnam, kurš ir reģistrēts apstiprinātā izglītības iestādē, un personai, kurai ir vecāku atbildība (aizbildnība) par bērnu, ja EEZ valstspiederīgais izceļo no valsts. Vai bērns, kurš ir tikai EEZ valstspiederīgā laulātā pēcnācējs un kuram bija piešķirtas uzturēšanās tiesības, izmantojot EEZ valstspiederīgo kā atsauces personu, var arī šādas tiesības atvasināt saskaņā ar direktīvu atsevišķi vai ņemot vērā EEZ līgumu? Vai tas tā ir arī tad, ja EEZ valstspiederīgais pirms aizbraukšanas no valsts ir iesniedzis pieteikumu par laulības šķiršanu no šā bērna vecāka?
               
            
                  3.
               
               
                  Ja atbilde uz 2. jautājumu ir apstiprinoša, vai tas tā ir arī tad, ja bērna mātes vai tēva laulība ir bijusi Direktīvas 2004/38/EK 35. pantā paredzēto tiesību ļaunprātīga izmantošana, bet EEZ valstspiederīgais un bērns to ir uzskatījuši par īstu laulību?